Nánari lýsing - 1. hæð : Forstofa með fataskáp ( byggð ca. 1994 ) , tvær stofur með eikarparketi , herbergi sem er í dag notað sem sjónvarpsherbergi en getur nýst sem svefnherbergi , baðherbergi er flísalagt með sturtuklefa . Innaf baðherbergi er þvottahús og geymsla með útgangi út á lóð . Eldhús með fallegri eldri innréttingu og vinylparketi . Nýleg AEG eldavél með keramikhelluborði , borðkrókur og búr innaf eldhúsi . Frá eldhúsi er gengið út í garðskála ( byggingarár um 1990 ) . Bílskúr með hita , vatni og rafmagni og nýlegri flekahurð með opnara . Innaf bílskúr er vinnuherbergi . Þessi hluti , þ.e. bílskúr er byggður 2013 . 2. hæð : Fjögur svefnherbergi . Hjónaherbergið er mjög rúmgott og útgengi út á stórar svalir frá því . Plasparket er á tveimur herbergjum , korkur á einu oog spónaparket á einu . Snyrting með glugga . Geymsluris er yfir 2. hæðinni . Timburgólf á milli hæða . Á lóðinni er lítil geymsla með bárujárnsþaki . Að sögn seljanda er rafmagnstafla og raflagnir nýlegar . Nýleg inntök á köldu og heitu vatni . Gluggar nýlegir að hluta . Húsið er skráð byggt úr holsteini en að sögn seljanda en bílskúr steyptur , viðbygging inn af stofu , forstofa og garðskáli eru úr timbri . Að sögn seljanda eru frárennslislagnir frá salerni endurnýjaðar ca. 1995 . Fallegt eldra einbýli á frábærum stað í Hafnarfirði . Gott fjölskylduhús .